**מבחן מסכם בתלמוד – אלו מציאות**

**חלק א – מיומנות – ענה על שתי השאלות שלפניך – 40 נק':**

1. א. ספרות התנאים:

1. מנה את שישה סדרי משנה וכתוב בקצרה במה עוסק כל סדר.

2. מהי תוספתא?

3. מהו מדרש הלכה?

ב. מה ההבדל העיקרי בין פירוש רש"י לגמרא ובין פירוש תוספות?

ג. מהו תפקידו של כל כלי עזר שנמצא על הדף בדפוס הגמרא:

1. תורה אור; 2. מסורת הש"ס; 3. עין משפט נר מצוה

ד. בחר מהעמוד הראשון בפרק (כא ע"א) הפניה אחת לעין משפט נר מצוה וכתוב אותה **במלואה**.

1. הסבר שלוש מבין חמש השאלות הבאות והדגם את השימוש בהן בדוגמות מהפרק:

א. ורמינהו; ב. פשיטא; ג. הא גופא קשיא; ד. מנא הני מילי; ה. היכי דמי

**חלק ב – שאלות בקיאות בפרק – ענה על 3 מבין 6 השאלות שלפניך – 60 נק':**

1. סוגיית ייאוש שלא מדעת

א. בחר אחת מבין ארבע התא-שמעות הראשונות והסבר אותה.

ב. מדוע מותר לקחת תאנה ואילו זיתים וחרובים אסור? הסבר לפי אביי ולפי רבא.

1. סוגיית אלו מציאות שלו ולמה? – כדיי יין וכדי שמן (כג ע"ב)

א. מה ההבדל בין מצבי החבית – רשום, מציף ופתוח – ומה הדין בכל אחד מהם?

ב. מהי פתיחת האוצרות? וכיצד היא משפיעה על הקביעה למי שייכת החבית?

1. סוגיית רוב במציאה (כד ע"א):

א. הסבר את התא-שמע של מעות בבתי מדרשות, מתחילתה ועד סופה.

ב. בחר אחד מהסיפורים בסוגיה, הסבר מה ניסו ללמוד ממנו, וכיצד דחו לימוד זה.

1. "אלא מהא ליכא למשמע מינה" – לא ניתן ללמוד מכאן בדרך הדיוק:

א. הסבר את המסקנה הזו בסוגיית מעות על גבי שולחנו של השולחני (כו ע"ב)

ב. הסבר את המסקנה הזו בסוגיית שוטחה לצורכה ולצורכו (ל ע"א)

1. שימוש בדמי אבדה ומעמדו של שומר האבדה (כט ע"א):

א. הסבר את מחלוקת רבי טרפון ורבי עקיבא במשנה בשאלה 'מה יהא בדמים', ואת מחלוקת רבה ורב יוסף בשאלת מעמדו של שומר האבדה (בונוס למי שזוכר את טעמי המחלוקת מבבא קמא).

ב. מדוע המשנה קשה לרב יוסף? וכיצד הוא יסביר את המחלוקת בין ר' טרפון ור' עקיבא?

1. אבדה וגלימא (כח ע"ב):

א. הסבר את מחלוקת רב יהודה ורב נחמן בדיון מה המוצא מכריז – אבדה או גלימה, ואת טעמי החולקים.

ב. "תנן: אמר את האבדה ולא אמר את סימניה – הרי זה לא יתן לו". כיצד מסייע משפט זה לרב יהודה? כיצד רב ספרא יסביר את המשפט הזה לשיטת רב נחמן?

**חלק ג– שאלות בעיון– ענה על שתיים מבין חמש השאלות שלפניך – 80 נק':**

1. **מחלוקת מרכזיות בפרק**
2. בתחילת סוגיית ייאוש שלא מדעת הגמרא מציגה את מחלוקת אביי ורבא. כתוב מה מחלוקתם, באילו מקרים הם מסכימים זה לדעתו של זה ומדוע, ומה הסברה של כל אחד מהם.
3. בתחילת סוגיית סימן העשוי להידרס מציגה הגמרא בשני אופנים את מחלוקת רבה ורבא. כתוב מה מחלוקתם בפירוש המשנה, ומהן המחלוקות העקרוניות ביניהם (יש שתיים כאלה)?
4. הסבר את הקל וחומר בדעת חכמים (או תנא קמא) במחלוקתם עם ר' שמעון בתוקפה של מצוות טעינה, ומה ר' שמעון עונה לקל וחומר זה? (היעזר ברש"י)
5. **מדאורייתא או מדרבנן?**
6. מהי הנפקא מינה אם סימנים מדאורייתא או מדרבנן?– כתוב ביותר ממשפט אחד.
7. סוגיית צער בעלי חיים: 'תדע דצער בעלי חיים דאורייתא/לאו דאורייתא' – הסבר אחד משני מהלכי ה'תדע' (לב ע"ב): מה הדין במשנה, מה ניסו להוכיח ממנו וכיצד דחו ניסיון זה.
8. בחר שתיים מבין התא-שמעות בסוגיית צער בעלי חיים והסבר אותן – מה הדין, מה ניסו להוכיח ממנו, וכיצד דחו ניסיון זה.
9. **לפנים משורת הדין**

א. סוגיית רוב במציאה: מסופר על אביו של שמואל שפעל לפנים משורת הדין. מה עשה אביו של שמואל? מהי שורת הדין במקרה זה? – הסבר מדוע, לאור הסיפור על רבא ורב נחמן בשוק הגלידאים.

ב. סוגיית והתעלמת: מהם שלושת הפטורים מהשבת אבדה (ל ע"א, למטה) ומהיכן נלמד כל אחד מהם? הסבר בהרחבה (בונוס: מה ההבדל בין שלושת הפטורים?)

ג. הוכח כיצד הגמרא מצמצמת את הפטור לזקן ואינה לפי כבודו (לפחות שתי הוכחות), וכתוב מה המשמעות שהסוגיה מסתיימת באמירה "לא חרבה ירושלים אלא על שדנו בה דין תורה"?

1. **פשיטא וצריכי**

א. מה הדין בכותל ממולא? (כו ע"א) כיצד הגמרא עונה על שאלת הפשיטא בו?

ב. "השואל ספר תורה מחברו – הרי זה לא ישאילנו לאחר" (כט ע"ב): הסבר את שאלת הפשיטא (אמנם כתוב 'מאי איריא' אך זו שאלת פשיטא) על דין זה ואת התשובה עליה.

ג. סוגיית פריקה וטעינה (לא ע"א): לשם מה הוצרכה התורה לצוות גם על פריקה וגם על טעינה? מדוע לא הסתפקה באחת מהן?

1. **פרה ואבדה**

א. פרה רועה ורצה (לא ע"א): מהי הסתירה הפנימית בדברי המשנה, וכיצד תירץ אביי סתירה זו?

ב. הסבר את דחיית רבא לתירוץ אביי ואת הסברו שלו.

ג. "אמר רבא: רפת שאמרו אינה מתעה ואינה משמרת" (לב ע"א) – הסבר את דברי רבא (בונוס: מדוע הוצרך לומר אותם?).

**חלק ד– מבחן בעל-פה– בחר סוגיה אחת מבין שלוש השאלות שלא ענית והיבחן עליה מול אחד הרמי"ם בישיבה – 20 נק':**